O’zbek dublyaji oltin ovoz sohibi - Hojiakbar Nurmatovdan ayrildi
O'zbekiston xalq artisti, iste'dodli san'atkor Hojiakbar Nurmatov yurak hurujidan 63 yoshida olamdan o'tdi. Uning vafoti, deydi Hojiakb
O’zbekiston xalq artisti, iste’dodli san’atkor Hojiakbar Nurmatov og’ir xastalik tufayli olamdan o’tdi. Uning hamkasblari fikriga ko`ra, uning vafoti aktyor ijodining eng gullagan davriga to`gri kelgan. San`atshunoslar nazarida o`zbek san`anatida Hojiakbar Nurmatov iste'dodidan samarali foydalanmagan. Uning yaqinlarining aytishicha, aktyor uch bora yurak xurujini boshidan kechirgan. Ikki hafta muqaddam yuz bergan shunday yurak xurujining so`nggisi uni hayotdan olib ketgan. Hojiakbar Nurmatov 63 yoshda edi. O`zbekiston xalqiga taniqli va sevimli bo`lgan aktyor, dublyaj ustasi Hojiakbar Nurmatovning olamdan o`tishi o`zbek san`ati uchun katta yo’qotish bo’ldi. Marhumning hamkasbi, San`at institutining kino va teatr kafedrasi mudiri Xolida Mahmudova fikricha, Nurmatovning vafot etgani haqidagi xabar uni chuqur qayg`uga solgan. “Bu san`at ahlini, nazarimda, butun O`zbekiston xalqini befarq qoldirmadi. Nafaqat yaxshi inson, balki yetuk, talantli bir aktyorni boy beragnimizdan xafaman”, - deydi u. Xolida Mahmudova ozbek san`antida aktyorning talantidan to’liq foydalanishga ulgurilmagan deb hisoblaydi. “Man shundan xafamanki, shunday yetuk aktyorlar borki, tabiatdan berilgan qobilyati oxirigacha ochilmaydi. Eng navqrion paytida u kishi yirik-yirik rollar ijro etishi kerak edi. Agar ishlaganda, u kishi Olim Xo`jayev, Shukur Burxonov darajasiga yetadigan iqtidorli inson edi”, - deydi san`atshunos. Hojiakbar Nurmatovning yaqin do`sti, uning ham aktyorlik, ham dublyaj sohasidagi hamkasblaridan biri Afzal Rafiqov odatda aktyorlar o`rtasida chin do`st topish mushkul, deydi. “Hojiakbar Nurmatov bilan do`st edim deya olaman, afsuski endi u buni tasdiqlay olmaydi”, - deydi aktiyor. Afzal Rafiqov ta’biricha, Hojiakbar Nurmatovning dastlabki yorqin rollaridan biri bundan ancha yillar, uning ijodi boshlanish davrida sahnalashtirilgan “Navoiy” spektakilidagi Mo`min Mirzo obrazidir. “Shunday qiyomiga yetkazib o`ynagan ediki, men yosh – endi aktyorlik faoliyatini boshlayotgan odam, haqiqiy aktiyor shunday bo`lishi kerak, deb ko`nglimga tukkan edim”, - deydi u. Hojiakbar Nurmatov dublyaj sohasidagi faoliyati bilan ham O`zbekiston xalqiga keng tanilgan. Nurmatov ovoz bergan qahramonlarning aksariyati tomoshabinlarning sevimli qahramoniga aylangan obrazlar. Sanatshunoslar fikricha, Hojiakbar Nurmatov ovoz mahorati bilan o`z qahramonlari xarakterini qaytadan kashf qilgan, tinglovchiga obrazni boyitib tadqim etgan. Hojiakbar Nurmatovning dublaj sohasidagai ijodi alohida tahsinga loyiq, o`zbek dublyaj san`atidagi eng yorqin namunalardan, deydi Afzal Rafiqov. "“Janobi oliylarining ad’yutanti” filmi bo`lar edi. Uning dublyajida bosh qahramonga Hojiakbar ovoz bergan. Yuriy Solomin ijro etgan. Ana shu dublyaj hamon ko`z o`ngimda. Men uni dublyaj san`atining namunasi sifatida har doim intervyularimda atyib o`taman. Yoshlarga dublyaj haqida gapirganimda shuni ko`ringlar deb tavsiya beraman. Merganlar nishonga qarab o`q otganda, nishonning markazi bo`ladi. U 10 raqami bilan belgilanadi. Shu 10 raqamining o`rtasiga urulgan o`qdek edi Hojiakbarning o`sha rolni dublyajda ijro etishi”, - deydi dublyaj ustasi, aktyor Afzal Rafiqov.